મિડ-ડે કપમાં પ્રથમ વાર રમી રહેલી ઇસ્માઈલી ખોજાએ સૌરાષ્ટ્ર લેઉવા પટેલ સામે ટૉસ જીતીને બૅટિંગ કરવાનો નિર્ણય કર્યો હતો. જોકે તેમની શરૂઆત ખૂબ જ ખરાબ રહી હતી જે અંત સુધી સુધરી નહોતી. સૌરાષ્ટ્ર લેઉવા પટેલના અનુભવી બોલરો સામે ઇસ્માઈલી ખોજાના બૅટ્સમેનોની પરિસ્થિતિ તૂ જા મેં આતા હૂં જેવી થઈ હતી. ટીમના ફક્ત બે બૅટ્સમેનો જ બે આંકડામાં સ્કોર કરી શક્યા હતા ત્યારે ૧૦ ઓવરને અંતે ફાઇનલ સ્કોર ૮ વિકેટે ૭૨ રહ્યો હતો.